b'\n_START_ARTICLE_\nAdrian Mariappa\n_START_SECTION_\nSeurajoukkueura\n_START_PARAGRAPH_\nMariappa aloitti jalkapalloilun Watford FC:ss\xc3\xa4, jossa h\xc3\xa4n pelasi ammattilaisuransa ensimm\xc3\xa4iset vuodet; vuodesta 2005 aina vuoteen 2012. Watford pelasi Valioliigassa kaudella 2006\xe2\x80\x932007. H\xc3\xa4n nousi Watfordissa joukkueen kapteeniksi. Mariappa siirtyi Valioliigaan nousseeseen Readingiin vuonna 2012. H\xc3\xa4n pelasi vain yhden kauden Readingiss\xc3\xa4 ennen kuin siirtyi vuonna 2013 my\xc3\xb6s Valioliigaan nousseeseen Crystal Palaceen. Vuonna 2016 Mariappa palasi Watfordiin.\n_START_SECTION_\nMaajoukkueura\n_START_PARAGRAPH_\nJamaikan maajoukkueekseen valinnut Mariappa pelasi ensimm\xc3\xa4isen maaottelunsa Jamaikan jalkapallomaajoukkueen paidassa toukokuussa 2012, kun Jamaika kohtasi Guyanan yst\xc3\xa4vyysottelussa ennen vuoden 2014 MM-kisojen karsintoja. H\xc3\xa4n on pelannut 43 maaottelua ja tehnyt niiss\xc3\xa4 yhden maalin.'